สวัสดีค่ะ ช่วงนี้แม่อายุ49ปี อยู่ในวัยใกล้หมดประจำเดือน มีอาการที่ค่อนข้างตรงกับภาวะสิ้นยินดี อาการคือไม่รู้สึกยินดียินร้ายอะไร ไม่รู้ว่ากำลังรู้สึกอะไรอยู่ สิ่งที่เคยทำแล้วมีความสุขตอนนี้กลับไม่มีแล้ว เฉยชาไปหมด สอบถามคุณว่าสามารถรักษาอย่างไรดีคะ รักษาด้วยตัวเองได้ไหม แล้วคนที่เคยเป็นนี่นานไหมคะกว่าจะหาย มีคำแนะนำอะไรบ้างคะ ขอบคุณมากๆค่ะ ไม่รู้ว่าภาวะนี้เกิดจากว่าใกล้จะหมดประจำเดือนหรือป่าว เครียดมากค่ะตอนนี้😥😥
สวัสดีค่ะ ภาวะAnhedonia หรือภาวะสิ้นยินดีดังที่กล่าวมานั้น เป็นอาการผิดปกติทางจิตเวชที่ผู้ป่วยจะเฉยชาต่อสิ่งต่าง ๆ รอบตัวและมีปฏิสัมพันธ์กับคนรอบข้างน้อยลง มักพบได้ในผู้ป่วยโรคซึมเศร้าหรือโรคไบโพลาร์ แต่ก็อาจเป็นผลจากโรคทางกายหรือพบในคนปกติทั่วไปได้เช่นเดียวกัน โดยเพศหญิงมักะพบโรคนี้ได้มากกว่าเพศชายโดยโรคนี้มีความซับซ้อนและควรได้รับการวินิจฉัยโดยจิตแพทย์ จิตแพทย์จะตรวจประวัติทางการแพทย์และสอบถามเกี่ยวกับอาการและอารมณ์ทั่วไปของผู้ป่วยเกี่ยวกับความคิด อารมณ์ความรู้สึกและพฤติกรรมต่าง ๆ ก่อนจะตรวจร่างกายเพื่อหาโรคหรือความผิดปกติอื่น ๆ ของร่างกายร่วมไปด้วย ภาวะนี้ไม่ได้เกี่ยวข้องหรือจำเพาะเจาะจงว่าจะเกิดในหญิงหมดประจำเดือนโดยตรงการรักษามีทั้งในรูปแบบของการพูดคุยหรือการรับประทานยา ในกรณีที่ผู้ป่วยไม่ตอบสนองต่อการรักษาเหล่านั้น แพทย์อาจรักษาโดยการกระตุ้นสมองด้วยสนามแม่เหล็กหรือ การใช้เครื่องกระตุ้นเส้นประสาทภายใต้การดูแลของแพทย์ต่อไป แนะนำการไปพบแพทย์เพื่อให้ได้การวินิจฉัยที่แน่ชัดและรักษาอย่างเหมาะสมต่อไป